CELEX: 31984R1752
Language: el
Date: 1984-06-19 00:00:00
Title: Κανονισμός (Ευρατόμ, ΕΚΑΧ, ΕΟΚ) αριθ. 1752/84 του Συμβουλίου της 19ης Ιουνίου 1984 για την αναπροσαρμογή του διορθωτικού συντελεστή που εφαρμόζεται στο Varese επί των αποδοχών των υπαλλήλων και του λοιπού προσωπικού των Ευρωπαϊκών Κοινοτήτων

Avis juridique important

|

31984R1752

Κανονισμός (Ευρατόμ, ΕΚΑΧ, ΕΟΚ) αριθ. 1752/84 του Συμβουλίου της 19ης Ιουνίου 1984 για την αναπροσαρμογή του διορθωτικού συντελεστή που εφαρμόζεται στο Varese επί των αποδοχών των υπαλλήλων και του λοιπού προσωπικού των Ευρωπαϊκών Κοινοτήτων  

Επίσημη Εφημερίδα αριθ. L 165 της 23/06/1984 σ. 0001 - 0002

***** ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 1752/84 ΤΟΥ ΣΥΜΒΟΥΛΙΟΥ  της 19ης Ιουνίου 1984  για την αναπροσαρμογή του διορθωτικού συντελεστή που εφαρμόζεται στο Varese επί των αποδοχών των υπαλλήλων και του λοιπού προσωπικού των Ευρωπαϊκών Κοινοτήτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται επί του λοιπού προσωπικού των Κοινοτήτων, που καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), όπως τροποποιήθηκε τελευταία με τον κανονισμό (ΕΟΚ, Ευρατόμ, ΕΚΑΧ) αριθ. 3647/83 (2), και ιδίως τα άρθρα 63, 64 και 65 του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,  την πρόταση της Επιτροπής,  Εκτιμώντας:  ότι, προκειμένου να δοθεί συνέχεια στην απόφαση του Δικαστηρίου της 15ης Δεκεμβρίου 1982, εξεδόθη ο κανονισμός (ΕΟΚ, Ευρατόμ, ΕΚΑΧ) αριθ. 3681/83 (3)· ότι πρέπει να δοθεί κατάλληλη συνέχεια στον κανονισμό αυτό, προσαρμόζοντας και για το Varese τους κανονισμούς που καθορίζουν από τις 16 Νοεμβρίου 1982 τους διορθωτικούς συντελεστές που εφαρμόζονται στην Ιταλία ·  ότι για τον καθορισμό του ενδιάμεσου διορθωτικού συντελεστή, που παράγει αποτελέσματα από τις 16 Νοεμβρίου 1982, πρέπει να χρησιμοποιηθεί η στατιστική μέθοδος που εφαρμόζεται στο πλαίσιο του κανονισμού (ΕΟΚ, Ευρατόμ, ΕΚΑΧ) αριθ. 3681/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από τις 16 Νοεμβρίου 1982, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στην Ιταλία καθορίζονται ως εξής:  Ιταλία (εκτός Varese) 97,5  Varese 97,9  2. Από τις 16 Μαΐου 1983, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στην Ιταλία καθορίζονται ως εξής:  Ιταλία (εκτός Varese) 103,7  Varese 106,9  3. Από την 1η Ιουλίου 1983, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στην Ιταλία καθορίζονται ως εξής:  Ιταλία (εκτός Varese) 96,1  Varese 99,0  Άρθρο 2  Οι διορθωτικοί συντελεστές που εφαρμόζονται στην Ιταλία επί των αποδοχών των υπαλλήλων και του λοιπού προσωπικού των Ευρωπαϊκών Κοινοτήτων και οι οποίοι αναφέρονται στους κανονισμούς (ΕΟΚ, Ευρατόμ, ΕΚΑΧ) αριθ. 2022/83 (4) και (ΕΟΚ, Ευρατόμ, ΕΚΑΧ) αριθ. 3647/83 καταργούνται.  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 19 Ιουνίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 36 της 4. 3. 1968, σ. 1.  (2) ΕΕ αριθ. L 361 της 24. 12. 1983, σ. 1.  (3) ΕΕ αριθ. L 368 της 29. 12. 1983, σ. 1.  (4) ΕΕ αριθ. L 199 της 22. 7. 1983, σ. 1.